google/wiki40b huggingface dataset:
Goncourt-brødrene

Goncourt-brødrene var Edmond de Goncourt (1822–96) og Jules de Goncourt (1830–70), begge franske forfattere nært forbundet med naturalismen. De utgjorde et partnerskap som «muligens er unikt i litteraturhistorien. Ikke bare skrev de alle bøkene sammen, de tilbrakte ikke mer enn ett døgn fra hverandre i løpet av sine voksne liv, inntil Jules' død endelig skilte dem ad i 1870».
De gav ut bøker som omhandlet kunst og samfunnsliv på 1700-tallet (f.eks. Portraits intimes du XVIII siecle), De skrev også den lange Journal des Goncourt fra 1851, som gir et interessant innblikk i litteratur og samfunnsliv i deres levetid.  
De publiserte seks romaner, hvorav Germinie Lacerteux (1865) var den fjerde. Den er basert på den sanne historien om deres hushjelp, Rose Malingre, som levde et dobbeltliv de ikke hadde noen mistanke om.
ESO 99-4

ESO 99-4 eller ESO 099-G004 er en irregulært formet galakse som ligger rundt 400 millioner lysår unna jorden i stjernebildet Det sørlige triangelet. Galaksen er sannsynligvis et resultat av to galaksrr som har smeltry sammen til én. Galaksen er kraftig deformert og har mange støvband som formørker den.
Hjemme hos oss

Mottakelse

Serien ble meget godt mottatt av publikum. NRK hadde opprinnelig bare tenkt å lage fem episoder, men etter flere oppfordringer fra publikum bestemte de seg lage fire nye episoder sommeren 1980.
Serien ble sendt i reprise i desember 1992, og sommeren 1997, sistnevnte reprise til meget gode seertall.

Annet

I 1980 ga ukebladet Hjemmet ut en musikkassett under tittelen "Sommerkabaret: Hjemmet hos oss!" Den inneholdt 12 populære melodier i coverversjoner og skjetsjer med skuespillerne fra TV-serien. Alle sketsjene som også var skrevet av Tore Ryen hadde tilknytning til faste artikler og serier som gikk i Hjemmet. Kassetten kunne bestilles ved henvendelse til ukebladet.
Barely Works

Barely Works var ei engelsk folkemusikkinspirert gruppe som var aktive en kort periode på 1990-tallet. Gruppa hadde et repertoar som i hovedsak sprang ut av engelsk tradisjonsmusikk, blanda med en lang rekke tradisjoner og stilarter, som bluegrass, ska, reggae, rock, jazz, country og latinamerikansk, keltisk og afrikansk folkemusikk.
Gruppa debuterte offentlig på The Oval i London i 1988. I 1990 ble gruppa utropt som beste nykommer av det engelske folkemusikkmagasinet Folk Roots. Gruppa rakk å gi ut tre album før den ble oppløst i 1993. Av de åtte medlemmene som gruppa bestod av, har Sarah Allen og Chris Thompson fortsatt å arbeide sammen som duo.
Golf under Asialekene 1982

Golf under Asialekene 1982. Golf var en av sportene under de niende Asialekene som ble arrangert i New Delhi i India. Det var første gangen som golf var med på programmet i Asialekene. Golfturneringen ble avviklet i september i 1982. Det var to konkurranser, lag og individuelt for menn.
UTC−00.25

UTC−00.25 ble brukt i Irland fra 1880 til 1916, under navnet Dublin middeltid (Dublin Mean Time).
Dublin middeltid ble innført i 1880, gjennom den samme loven som definerte Greenwich middeltid (GMT) som offisiell tid i Storbritannia. Denne loven erstattet lokal middeltid, som hadde vært offisiell tid siden 1858.
Fra søndag 1. oktober 1916 ble Dublin middeltid avskaffet, det ble bestemt at Irland skulle følge samme tid som Storbritannia. Dette har vært gjeldende hele tiden siden, også i perioden med sommertid.
Datu Sikatuna

Sikatuna tar spansk skipbrudden som slave (1525)

Den 24. juli 1925, få år etter Magellan-ekspedisjonens jordomseiling, hvorunder Magellan selv ble drept av Datu Lapu-Lapus styrker i en trefning ved øya Mactan i 1521, la en ny ekspedisjon ut på den samme ferden fra La Coruña i Spania. Ekspedisjonen kom også til de filippinske øyene, men i juni 1526 kom skipene fra hverandre under en storm. Et av skipene, Santa Maria del Parral led skipbrudd på stranden av det nordøstlige Mindanao. De overlevende ble tatt til fanger og solgt som slaver. En av mannskapene, Sebastian de Puerto (eller de Puerta), havnet hos høvding Sikatuna på Bohol. Det er det første kjente møtet mellom en spanjol og en øyboer fra Bohol som historien kjenner til.

Blodspakten med Legazpi (1565)

Nesten førti år etter, i 1564 sendte Spania avsted fire ekspedisjoner for å etablere kolonier i Det fjerne østen, og sikre seg en del av den lukrative krydderhandelen som portugiserne så langt hadde vært alene om. Alle ekspedisjonene var mislykkede. Men året etter seilte Miguel Lopez de Legazpi avsted. Han seilte vestover fra Mexico med fire skip og nesten 400 mann, og nådde Filippinene tidlig i 1565 og etablerte en spansk bosetting.
Likesom Magellan støtte Legazpi på øyboere som slett ikke likte besøk. Han klarte ikke å få fotfeste på øya Cebu, og dro da sørover mot Mindanao. Men vinden snudde og drev skipene mot Bohol. Fra en muslimsk malayisk los fra et erobret handelsskip fra Borneo, fant han ut at øyboerne på de filippinske øyene hadde handelsforbindelser med Molukkene, Borneo, Java, Malacca og til og med fjernere land som India og Kina. Også på Bohol fikk Legazpi en uvennlig mottakelse. Men hans los kunne forklare at fiendskapen skyldtes portugisernes plyndingsraid rundt øyene. Portugiserne kom fra Molukkene og krysset omkring blant øyene i Visayas, og bare to år tidligere, i 1563, hadde de plyndret Bohol og tatt omkring tusen boholanere som slaver. Naturligvis forvekslet øyboerne spanjolene med portugiserne.
Med hjelp fra sin los forklarte Legazpi for de to høvdingene Datu Sikatuna av Bool og Datu Sigala av Loboc at de verken var portugisere eller var kommet for å plyndre eller drepe. Han lyktes, og inngikk en vennskapspakt med dem. Den 16. mars 1565 fulgte så blodspakten mellom Legazpi og Sikatuna; det fant antagelig sted i nærheten av den nåværende landsbyen Loay. (Denne hendelsen feires fremdeles på Bohol i juni – Sandugo-fiestaen. Tre dager etter ble seremonien gjentatt med Sigala.

Sikatuna hjelper Legazpi (1565)

Etter å sikret seg assistanse fra Sikatuna og Sigala bestemte Legazpi seg for å prøve å etablere en spansk bosetning på Cebu. Med de to høvdingene som ledsagere og hjelpere seilte han fra Bohol Påskesøndag og ankom Cebu den 27. april.
Nome (Egypt)

Nome (fra gresk νομός  nomos, «distrikt») var en regional inndeling i distrikter i antikkens Egypt. Hver nome var en egen administrativ enhet med leder (nomark), distriktssymbol, hovedstad, lokale regler og egen beskyttelsesguddom.

Geografi

Egypt var inndelt i 42 nomoi der 22 lå i Øvre Egypt og 20 lå i Nedre Egypt. Nummereringen løp som regel dels fra sør mot nord og dels fra vest mot øst. Navnene kan variere litt avhengig av forskjellige tolkninger av hieroglyfene.

Historie

Opprinnelsen til regional inndeling i distrikt fantes allerede i førdynastisk tid (før 3100-tallet f.Kr.) og bunner i de lokale småriker som fantes da. Under Det gamle rike (2650 f.Kr. - 2150 f.Kr.) ble denne inndeling etablert fullt ut. Inndelningen ble først endret i og med den muslimske invasjonen (år 640 e.Kr.).
Det egyptiske navnet var fra begynnelsen sepat (distrikt), men ble endret til det greske under det ptolemeiske dynasti.
Antallet distrikt i Øvre Egypt synes alltid å ha vært konstant siden Det gamle rikes tid, mens antallet i Nedre Egypt synes å ha variert noe opp gjennom årene. Under den ptolemaiske periode ble sju nomoi i Midtre Egypt slått sammen til en samlet enhet (heptanomis). 
Nildalen sør for Ombos ble iblant også regnet som del av Nubia der Elefantine utgjorde grenseområdet.
Hver nome ble styrt av en nomark som offisielt sorterte direkte under faraoen. 
Niwt (hovedstaden) i hver nome var områdets religiøse og økonomiske sentrum.
Den eldste bevart fortegnelse over nomoi finnes på Senusret Is hvite kapell i Karnak.
Verran

Geografi

Kommunen er lang og smal. Total strandlinje er omtrent 80 km. Kommunens høyeste fjell er Sandvassheia 655 moh. Største tettsted er kommunesenteret Malm, der ca. 1 600 av kommunens totalt ca. 2 600 innbyggere bor. Andre tettsteder er Follafoss, Verrastranda og Verrabotn.

Samferdsel

Fylkesvei 720 går gjennom kommunen.

Småsamfunnsprosjektet

I 2006 bevilget regjeringen tre millioner kroner til småsamfunnsprosjektet i Verran. Det var et pilotprosjektet over fem år med en ramme på seks millioner kroner, finansiert i fellesskap av Kommunal- og regionaldepartementet, fylkeskommunen og kommunen. Målet var å stabilisere folketallet, sette fokus på trivsel og øke antall robuste arbeidsplasser i kommunen.

Næringsliv

Hovednæringen i kommunen er industri, en sektor hvor rundt halvparten av den yrkesaktive befolkningen er sysselsatt. Andre store sektorer er handel- og servicenæringen, og jordbruksnæringen. Jernmalmgruvene i Malm ble drevet fra 1906 til 1997. Tremassefabrikken FollaCell er største arbeidsplass i Follafoss.

Historikk

Verran, som er den sørlige delen av dagens kommune, inngikk fra 1837 i Ytterøy kommune. Ytterøy ble delt i to 1. januar 1867 da Mosvik og Verran ble skilt ut som egen kommune med 2 949 innbyggere. Verran ble så opprettet som egen, selvstendig kommune med 1 456 innbyggere da Mosvik og Verran ble delt 1. januar 1901.
Malm kommune, som er den nordlige delen av dagens kommune, ble etablert i 1913 ved delingen av Beitstad kommune. 1. januar 1964 ble Malm kommune slått sammen med Verran til dagens Verran kommune. Verran hadde 1 803 innbyggere ved sammenslåingen.
En del av Verran (Fram-Verran) med 395 innbyggere ble 1. januar 1968 overført til Mosvik kommune ved en grenseregulering.

Kommunevåpenet

Jekta i kommunevåpenet symboliserer kommunens nære tilknytning til fjorden, den tidligere jektefarten og byggingen av jekter.
Negro spirituals

Negro spirituals (eller kun spirituals) er kristne sanger som ble skapt av afrikanske slaver i USA.
Musikken inneholder i stor grad en videreføring fra deres egen afrikanske musikk med synkoperte rytmer og call and response («rop og svar»), men negro spirituals i seg selv er resultatet av en krysning av afrikansk og europeisk musikk, og europeisk kristendom. Den amerikanske hymnetradisjonen især har vært en stor inspirasjonskilde. Allikevel er det en misforståelse at negro spirituals kun er en afroamerikansk måte å synge hymner på – spirituals beveger seg i et annet landskap både musikalsk og spirituelt (åndelig). 
Spirituals var opprinnelig en muntlig tradisjon som overførte kristne verdier mens den også beskrev slaveriets slit og motgang. Selv om spirituals opprinnelig ble kun sunget unisont uten akkompagnert av instrumenter, men er i dag (2000-tallet) kjent ved harmoniske korarrangementer. Spirituals er en historisk gruppe av unike amerikanske sanger som er anerkjent som en særskilt musikksjanger.
Tekstene inneholder i stor grad bibelske motiver som eksempelvis jødenes flukt fra Egypt som et vanlig tema. På denne måten fikk også tekstene flere lag med mening, både forkynnelsen av det kristne budskap og formidlingen av livet som afroamerikansk slave. Derfor ble spirituals en viktig identitetsfaktor for afroamerikanere.
Selv om musikken har utviklet seg helt siden 1700-tallet, ble den nedskrevet først fra 1850 og senere. Etter hvert ble også denne musikken fremført for et publikum, der den tidligere hovedsakelig hadde hatt en allsangsfunksjon. Her står spesielt Jubilee Singers of Fisk University i en særstilling. Denne gruppen holdt i en årrekke konserter med både tradisjonelle og egenkomponerte spirituals. Det kom riktignok kritikk mot gruppen på grunn av en europeisk arrangementsmåte og at man derfor heller burde gå til en afroamerikansk kirke for å se hvordan musikken egentlig var.

I Norge

I Norge har negro spirituals i noen grad blitt brukt som salmer, især etter en oppblomstring av interessen for gospelmusikk på 1970-tallet og senere. Norsk salmebok inneholder derfor en håndfull med spirituals oversatt til norsk; eksempelvis «Vær meg nær, å Gud».
Indias flagg

Orlogsflagg

Indias orlogsflagg er utformet etter britisk mønster, som en såkalt white ensign. Det innebærer at nasjonalflagget er satt inn i kantonen i et hvitt flagg delt av et rødt kors. I det indiske orlogsflagget finnes videre landets riksvåpen, Ashokasøylen, i midten av det røde korset.
Abinsk

Abinsk (russisk: Аби́нск) er en by i Krasnodar kraj i Russland. Den ligger rundt 75 km sørvest for Krasnodar. Innbyggertall: 33 734 (folketelling 2002).
Den ble grunnlagt i 1863 som Abinskij. Bystatus ble innvilget i 1963, og navnet ble samtidig endret til Abinsk.
Where Did They Go

«Where Did They Go» er en amerikansk sang, skrevet av Gloria Sklerov og Harry Lloyd. Den mest kjente versjonen, med Peggy Lee, ble utgitt på singlen Capitol 3113 i USA i 1971. Arrangør og dirigent var Don Sebesky. Produsent var «Snuff Garrett». B-siden var «All I Want».

Nynorsk versjon

Edvard Hoem har skrevet en nynorsk tekst. Den bærer tittelen «Kvar vart de av».
Dusin

Andre dusiner

Det går 13 på et bakerdusin. Det verserer flere forskjellige forklaringer på hvorfor det har vært vanlig å bake et ekstra brød på dusinet. 
En mulig forklaring er at brød en gang i tiden ble solgt i vekt. Bakerne ønsket da å være på den sikre siden, og la ved et ekstra brød for å unngå bøter.
En annen forklaring er at man baker et ekstra brød i tilfelle ett blir mislykket.
Bybane i Nedre Glomma

Bybane i Nedre Glomma er et potensielt fremtidig transportmiddel i Nedre Glommaregionen. Bybanen ble først foreslått av Norges Statsbaner i 1991 og senere utredet av flere parter, blant annet Østfold fylkeskommune i 1994. og Glommabanen AS i 2014. Samtlige utredninger har vist at bybanen ikke er samfunnsøkonomisk lønnsom.
De fire sammenhengende byområdene i Norge som er større enn Fredrikstad/Sarpsborg  har alle skinnegående lokaltransport, eller har hatt planer om det (unntaket er Drammen): Oslo har t-bane og trikk, Bergen har bybane og Trondheim har trikk. Stavanger/Sandnes har tidligere planlagt bybane, Grenland har også planer.

Lokaltog

Kort tide etter at Østfoldbanen ble åpnet i 1879 kommer det et lokalt ønske om egne lokaltog Fredrikstad-Råde og Fredrikstad-Skjeberg. I 1913 bli disse rutene omsider opprettet. Trafikken øker kraftig og på slutten av 1940-tallet blir det behov for dobbeltspor mellom byene.
Etter hvert blir lokaltogene erstattet av buss og privatbil og lokaltoget blir lagt ned 1962. De siste holdeplassene legges formelt ned i 1983.

Tidlige utredninger

Bybane i Nedre Glomma har blitt utredet flere ganger, bl.a. av Østfold fylkeskommune i 1994. En masteroppgave fra 1995 beskriver et større bybanenett i Nedre Glomma med ruter på begge sier av elven.

Lokaltog Ørebekk - Hannestad

I konseptvalgutredningen for Transportsystemet i Nedre Glommaregionen vurderte man mulighet for et lokaltog med 9 stopp på nytt dobbeltspor. Man kom fram til at det var kapasitet til 2 tog i timen i hver retning og reisetiden ble beregnet til 19 minutter.
Passasjertallet ble vurdert til å være 1000 per virkedøgn i 2030 noe som ikke kunne forsvare de store investeringene.
Lokaltog med hyppige stopp i Nedre Glomma vil kunne betjene en rekke viktige knutepunkter langs Østfoldbanen. Innfartsparkeringer er en mulighet for flere av stasjonene. Mellom byene ligger flere kjøpesentre/handelsområder inntil jernbanen.

Rett linje og enkeltsporet bybane

Osmund Ueland kom med et forslaget sitt i Dagbladet i mai 2015. Her mente han at løsningen var å legge det nye dobbeltsporet i en rett linje mellom Råde og Halden; at det bygges et nytt sentralt knutepunkt på Rolvsøy midt imellom Fredrikstad og Sarpsborg; og at det etableres en robust bybaneløsning på de eksisterende jernbanesporene mellom sentrum i Fredrikstad og sentrum i Sarpsborg, til og fra den nye sentralstasjonen.
Jernbaneverket har tilbakevist dette forslaget da driftsutgiftene vil være mye høyere. De påpeker også at dette forslaget vil ha maksimal kapasitet på 2 tog i hver retning per time.

Potensial

En tommelfingerregel for om det er potensial for full utbygging av bybane/trikk fra grunnen av er at det bor minst 150 000 mennesker i det aktuelle området. Tettstedet Fredrikstad/Sarpsborg har 105 000 innbyggere, noe som i likhet med i Grenland og Drammen kan tale for å ikke anbefale å bygge ny infrastruktur, men heller benytte jernbanelinjene til lokaltrafikk og for øvrig satse på hyppigere busser. En analyse fra april 2014 sa at det per dags dato ikke er lønnsomt å bygge den påtenkte Glommabanen fra Indre Østfold, grunnet for lav befolkning på nåværende tidspunkt.
Mans Not Hot

Mans Not Hot er en sang laget av den fiksjonelle rapperen Big Shaq, spillet av Michael Dapaah. Sangen er en freestyle som ble rappet i BBC-programmet "Fire In The Booth".
Jakob, Josefs far

Jakob var ifølge Matteusevangeliet kap. 1 faren til Josef, Jesu fosterfar. Jakob var etterkommer av Serubabel og altså av kongelig ætt. 
I Lukasevangeliet kap. 3 kalles Josef «sønn av Eli». Mange antar at denne Eli, hvis ætt også føres tilbake til David, var faren til Maria og Josefs svigerfar.
Fotball under Asialekene 1958

Fotball under Asialekene 1958. Det var fjorten lag som deltok i fotball-turneringen under Asialekene 1958 i Tokyo. Det ble først spilt gruppespill, fire grupper der de to beste i hver gruppe gikk videre til kvartfinalene. Turneringen ble avviklet i perioden 24. mai til 1. juni 1958. Republikken Kina vant finalen over Sør-Korea med 3-2.
Norske Sjømatbedrifters Landsforening

Norske Sjømatbedrifters Landsforening (NSL) er en bransjeforening for fiskerinæringen, der medlemmene dekker omsetning og foredling av fisk og fiskeprodukter. NSL har i dag ca. 180 medlemsbedrifter innen områdene eksport, engros- og detaljhandel, foredling, fiskemottak, fiskeoppdrett og fiskeslakt. Bedriftene sysselsetter ca. 4 000 årsverk.
NSL har sitt hovedkontor i Trondheim, og ledes fra 12. juni 2017 av Robert Eriksson.
NSL utgir bladet Norsk Sjømat.
Norske Sjømatbedrifters Landsforening har i 2018 byttet navn til Sjømatbedriftene
NM i stafetter 2016

Norgesmesterskapet i stafetter 2016 var en del av NM i friidrett 2016, men ble arrangert som et eget stevne i Trondheim 21. og 22. mai 2016. Arrangør var Trondheim Friidrett.
Det ble for første gang også arrangert mix-stafett i NM i banestafetter.
Vestre Borgesyssel prosti

Vestre Borgesyssel prosti er et tjenestedistrikt i Borg bispedømme i Den norske kirke. Prostiet omfatter kommunene Hobøl, Moss, Rygge, Råde, Skiptvet, Spydeberg og Våler i Østfold fylke. 
Prosten har sete i Moss.

Historikk

Ved kgl. res. 05.08.1816 ble Moss, Onsøy, Rygge, Råde, Tune og Våler utskilt fra Nedre Borgesyssel prosti som et eget Vestre Borgesyssel prosti. Ved kgl. res. 09.03.1859 ble Sarpsborg utskilt fra Tune, ved kgl. res. 11.07.1860 ble Varteig og ved kgl. res. 09.10.1910 ble Rolvsøy utskilt fra Tune. Vestre Borgesyssel prosti omfattet da: Moss, Onsøy, Rolvsøy, Rygge, Råde, Sarpsborg, Tune, Varteig og Våler. Ved lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner. Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Sarpsborg prosti fikk Sarpsborg, Tune og Varteig, og Vestre Borgesyssel prosti fikk Skiptvet, Spydeberg og Hobøl fra Øvre Borgesyssel prosti. Også sykehuspresten ved Sykehuset Østfold Moss hører inn under Vestre Borgesyssel prosti.
Tellingstedts amt

Tellingstedts amt (tysk: Amt Kirchspielslandgemeinde Tellingstedt) var et amt i kretsen Ditmarsken i delstaten Schleswig-Holstein, Tyskland.
1. januar 2008 ble Tellingstedts amt, Hennstedts amt og Lundens amt slått sammen til Eiderens amt (Amt Kirchspielslandgemeinde Eider).
Lu Dingyi

Lu Dingyis tanker offentliggjort post mortem

I april 2007, over ti år etter hans død, frigav kommunistpartiets ledere pro-demokratiske refleksjoner som Lu Dingyi hadde gjort seg mot slutten av sitt liv. Refleksjonene var blitt nedtegnet av hans sønn Lu De i 1990-årene og ble offentliggjort i partitidsskriftet Yanhuang Chunqiu.
Lu Dingyi mente ifølge nedtegnelsene at Partiet burde gå inn for frihet og demokrati fordi intellektuelle var tilhengere av slike tanker, og Partiet trenger de intellektuelles oppslutning. Han mente at kunstnere og forskere burde innrømmes betydelig rom til å uttrykke seg selv som de selv ville, så lenge de ikke utfordret kommunistpartiets lederrolle. Han mente også at Partiet måtte bevege seg i retning av en form for åpne valg. «Hvis vi skal ha demokrati, er valg det viktigste».
Han mente også at Partiet ikke kunne opptre «både som aktør og dommer» når det gjaldt korrupsjon. Den dømmende oppgaven tilkommer offentligheten, dette er «et grunnleggende trekk ved demokratiet».
Ringebu prestegård

Ringebu prestegård ligger rett nord for Ringebu stavkirke i Ringebu kommune i Oppland. Prestegården er fra 1743 og var prestebolig fram til 1991.
Eiendommen er i dag et museum, kunstgalleri og leier ut lokaler.
V75

V75 er et pengespill som tilbys av Norsk Rikstoto. Spillet går ut på å plukke ut vinnerne i 7 på forhånd angitte travløp arrangert på en norsk totalisatorbane. Det arrangeres én V75-omgang hver uke, nesten alltid på en lørdag. En sjelden gang arrangeres det også en ekstra V75-omgang, og det skjer da på en onsdag på Bjerke Travbane. Noen få ganger i året går V75-omgangen på en svensk travbane i samarbeid med STC. Det utbetales gevinster til de som har henholdsvis 7, 6 eller 5 rette. De med 7 eller 5 rette får 40 % av premiepotten, mens de som har 6 rette får 20 % av gevinstpotten. Hvis det ikke utbetales til en eller flere av gruppene, enten fordi f.eks ingen har 7 rette, eller det er så mange som har 5 rette at beløpet havner under det som er minstebeløp som deles ut, så går de pengene til neste V75-omgang som en jackpot. 60 % av innsatsen i V75 går til premiepotten.
Som nevnt over skal spilleren plukke ut vinneren i 7 forhåndsbestemte løp, kalt avdeling. Første løp kalles V75 1. avdeling, andre løp 2. avdeling osv. En spiller kan krysse av for så mange hester han ønsker i hver avdeling, jo flere hester jo større sjanse for å vinne, men det øker også prisen. Antall hester krysset av i avdeling 1 ganges med antall hester i avdeling 2, som da igjen ganges med antall hester i avdeling 3 osv, og når man har summert opp til slutt, får man antall rekker man har spilt for, som da igjen gir prisen på V75-bongen. Spilleren kan også krysse av for hester som ikke finnes i løpet. For eksempel hvis det er 10 hester til start, kan han krysse av for nr. 12. Det som da skjer, er at han får en reservehest, det vil si den hesten i løpet som flest har krysset av for. Det samme gjelder hvis en hest man har krysset av for blir strøket, da slår også reservehestsystemet inn.
Sex og singelliv

Filmer

Sex and the City: The Movie er filmen fra serien. Den ble lansert i 2008, mens Sex and the City 2 ble lansert i 2010
Veibruksavgift

Veibruksavgifter er særavgifter som har til hensikt å stille brukere av motorkjøretøy overfor de eksterne kostnadene som bruk av motorkjøretøy medfører. Dette er kostnader de påfører samfunnet i form av ulykker, kø, støy, veislitasje og utslipp til luft.
Veibruksavgifter legges som hovedregel på drivstoff, men kan også ilegges utkjørt distanse.
I Norge er det veibruksavgift på bensin (bensinavgift) og veibruksavgift på autodiesel (autodieselavgift).